QTPA14IN | The Qikiqtani Truth Commission\nᐃᓚᐃᔭ ᑲᒃᑭᒃ ᐃᓅᓚᐅᖅᓯᒪᔪᖅ 1931-ᒥ ᑐᕙᒡᔪᐊᕐᒥ, ᐸᖕᓂᖅᑐᑉ ᖃᓂᒋᔮᓂ ᓄᓇᓕᕋᓛᕐᒥ. ᐅᓂᒃᑲᑯᑖᒃᖢᓂ ᐃᖅᑲᐅᒪᔪᖅ ᓄᓇᓕᕋᓛᕐᒥᐅᑕᐅᕙᓚᐅᖅᓯᒪᓂᕐᒥᓂᒃ ᐊᒻᒪᓗ ᕿᒻᒦᔭᖅᑕᐅᓂᕕᓂᕐᒥᓂᒃ. ᐃᖅᑲᐅᒪᔪᖅ ᐃᓚᒌᑦ ᓅᓚᐅᖅᓯᒪᓂᖏᓐᓂᒃ ᐃᓄᐃᑦ ᐅᖃᐅᔾᔭᐅᖃᑦᑕᓕᕐᒪᑕ ᕿᑐᕐᖓᖏᑦ ᐃᓕᓐᓂᐊᕆᐊᖃᕐᓂᖏᓐᓂᒃ. ᐃᓚᐃᔭ ᐅᓂᒃᑲᐅᓯᖃᓚᐅᖅᑐᖅ ᕿᒻᒦᑦ ᖁᑭᐊᔭᐅᖃᑦᑕᓚᐅᕐᓂᕕᓂᖏᓐᓂᒃ. ᓇᖕᒥᓂᖅ ᐊᒥᓱᓂᒃ ᕿᒻᒦᓚᐅᖅᓯᒪᔪᖅ ᐊᑕᐅᑦᑎᒃᑰᓐᖏᑦᑑᒐᓗᐊᖅ. ᐃᖅᑲᐅᒪᔪᖅ ᑕᐃᔅᓱᒪᓂ ᐃᓄᐃᑦ ᐅᓄᕐᓂᖅᓴᐃᑦ ᐃᓕᕋᓱᓚᐅᕐᓂᖏᓐᓂᒃ ᐸᓖᓯᒃᑯᓐᓂᒃ.